Diari Oficial de la Generalitat Valenciana


Sumari del DOGV 9246, del 30-12-2021 (2021/12017)

RESOLUCIÓ de 16 de desembre de 2021, de la presidenta del Consorci Hospital General Universitari de València, per la qual s'homologuen els llocs de treball del Consorci a l'estructura dels llocs de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/12316


Data del document
:   16-12-2021

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * personal
    * concurs administratiu

RESOLUCIÓ de 16 de desembre de 2021, de la presidenta del Consorci Hospital General Universitari de València, per la qual s'homologuen els llocs de treball del Consorci a l'estructura dels llocs de la Conselleria de Sanitat Universal i Salut Pública. [2021/12489]  
El Consorci Hospital General Universitari de València (CHGUV) és una entitat que forma part del sector públic instrumental de la Generalitat, que es regeix pels Estatuts refosos aprovats pel Consell de Govern en sessió de 27 de juny de 2017 i publicats per resolució de 14 de juliol de 2017 en el Diari Oficial de la Generalitat Valenciana número 8090 el 24 de juliol de 2017.  
L'article 3.1 dels estatuts disposa que el Consorci constitueix una entitat de dret públic, de naturalesa institucional i de base associativa, amb personalitat jurídica pròpia i diferència de les entitats que la integren i amb plena capacitat d'obrar per al compliment dels seus fins, que queda adscrita a l'Administració de la Generalitat, a través de la conselleria amb competències en matèria de sanitat.  
La Llei 15/2014, de 16 de setembre, de racionalització del sector públic, i altres mesures de reforma administrativa, disposa en la seua disposició final dècima la modificació de la Llei 15/1996, de 25 d'abril, sobre habilitació de noves formes de gestió del Sistema Nacional de Salut, que incorpora una nova disposició addicional única, sobre el règim jurídic dels consorcis sanitaris, determinant que els consorcis sanitaris l'objecte principal dels quals siga la prestació de serveis del Sistema Nacional de Salut, estan adscrits a l'Administració sanitària responsable de la gestió d'aquests serveis en el seu àmbit territorial d'actuació i el seu règim jurídic és l'establit en aquesta disposició i, subsidiàriament, en allò no regulat en aquesta llei, en la normativa que regula amb caràcter general la resta de consorcis administratius, i que el seu personal podrà ser funcionari, estatutari o laboral procedent de les administracions participants o laboral en cas de ser contractat directament pel consorci.  
La Llei 40/2015, d'1 d'octubre, de règim jurídic del sector públic, estableix en el seu article 121 que el personal al servei dels consorcis podrà ser funcionari o laboral i haurà de procedir exclusivament de les administracions participants. El seu règim jurídic serà el de l'Administració pública d'adscripció i les seues retribucions, en cap cas podran superar les establides per a llocs de treball equivalents en aquelles.  
  
La 4/2020, de 30 de desembre, de pressupostos de la Generalitat per a l'exercici de 2021, prescriu, respecte del personal dels consorcis adscrits a la Generalitat, en la seua disposició addicional vintena novena que les retribucions del personal que preste els seus serveis en els diferents consorcis adscrits a la Generalitat no podrà sobrepassar, per a cada categoria professional, les establides en les taules retributives aplicables, durant 2021, al personal inclòs en l'àmbit subjectiu de la present llei; així mateix en el 35.1.b) d'aquesta norma es determinen els requisits per a la modificació de les retribucions del personal laboral i no funcionari al servei de l'Administració de la Generalitat i el seu sector públic instrumental, així doncs és preceptiu l'informe de la Conselleria de Sanitat Universal i Salut Pública com a administració responsable d'impulsar aquesta previsió legal, a través de la Direcció General de Recursos Humans, que va emetre l'11 de març de 2021, informe sobre homologació dels llocs de treball del Consorci Hospitalari respecte dels propis de la Conselleria de Sanitat Universal i Salut Pública, amb la finalitat d'adaptar aquests a les seues taules, i corregir la resolució de 8 de novembre de 2017, de la presidenta del Consorci Hospital General Universitari de València, sobre homologació o equivalència dels llocs de treball del Consorci a l'estructura dels llocs de la Conselleria de Sanitat Universal i Salut Pública; posteriorment la Direcció General de Pressupostos de la Conselleria d'Hisenda i Model Econòmic, va emetre el 16 de novembre de 2021 l'informe favorable a la taula d'homologació de denominacions de llocs del Consorci Hospital General Universitari de València.  
  
Amb vista a complir amb el mandat normatiu referit i efectuar la seua aplicació, el CHGUV compta amb la plantilla orgànica de places, instrument tècnic d'ordenació i planificació dels recursos, definit en l'article 1 de les Normes de Gestió de la plantilla orgànica de places, aprovades pel Consell de Govern en la seua sessió de 5 de maig de 2010 i publicades en el Diari Oficial de la Generalitat Valenciana número 6284 de 8 de juny de 2010, sense perjudici de la normativa i directrius de la Conselleria de Sanitat Universal i Salut Pública en aquesta matèria, en aquest instrument es plasmarà l'annex I de la present resolució on es relaciona l'homologació de les places.  
De conformitat amb tot l'exposat i en exercici de la competència atribuïda en l'article 2 de les normes de gestió referenciades, en relació a la creació, modificació i supressió de places, resolc,  
  
Primer  
Homologar i unificar les denominació dels llocs de treball de la plantilla orgànica del Consorci HGUV i adequar-la als llocs de treball de la Conselleria de Sanitat Universal i Salut Pública des del principi d'equivalència, la qual cosa s'aplicarà a la plantilla orgànica de places; considerant l'homologació, classificació i unificació de la denominació dels llocs on existisca equiparació econòmica; l'establiment d'un complement personal de garantia en els supòsits en què les retribucions del Consorci HGUV siguen superiors a les de la Conselleria i l'equiparació retributiva amb la Conselleria de Sanitat Universal i Salut Pública en aquelles places on la retribució econòmica en el Consorci HGUV és menor.  
  
Segon  
Deixar sense efecte les resolucions de 8 de novembre de 2017, de la presidenta del Consorci Hospital General Universitari de València, per la qual s'adopten les determinacions precises sobre l'homologació o equivalència dels llocs de treball del Consorci a l'estructura dels llocs de la Conselleria de Sanitat Universal i Salut Pública, i la seua correcció, DOGV 8177 de 24/11/17 i DOGV 8231 de 09/02/2018, no obstant això es mantindran les actuacions que de sengles resolucions es van derivar fins a la conclusió de la vigència d'aquestes sempre que no es contradiguen amb la present resolució.  
  
Tercer  
L'annex de la present resolució s'ajusta a les retribucions vigents, sense perjudici de les actualitzacions pressupostàries que hi siguen aplicables.  
  
Quart  
Disposar la publicació en el Diari Oficial de la Generalitat Valenciana de la present resolució, la qual entrarà en vigor l'1 de gener de 2022.  
Contra aquest acte, que esgota la via administrativa, pot interposar-se potestativament un recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de desembre de 2021.- La presidenta del Consorci Hospital General Universitari de València i consellera de Sanitat Universal i Salut Pública: Ana Barceló Chico.